FORORD. 



Uen foreliggende Bog stiller sig væsentlig den Opgave at give 

 danske Forstmænd og Forststuderende en nogenlunde fyldig Udsigt over 

 det Dyreliv, der har Betydning for den forstlige Praxis. Forhaabentlig 

 vil den ogsaa for Naturhistorikeren frembyde noget af Interesse ; men 

 det er ikke dens væsentlige Formaal. Den er for en stor Del udarbejdet 

 paa Grundlag af de Erfaringer, som er indsamlede herhjemme, dels af 

 Forf. selv gennem en længere Aarrække, dels af andre; der er lagt 

 den storste Vægt paa, at Bogen blev et Udtryk for Forholdene, saaledes 

 som de virkelig stiller sig her i Landet. Ved Siden af de hjemlige Er- 

 faringer er naturligvis ogsaa den fremmede Litteratur i en udstrakt Grad 

 bleven benyttet; med særlig Taknemlighed maa jeg fremhæve, hvad jeg 

 har lært af Ratzeburgs og Nitsches Bøger; for den sidstes Vedkommende 

 har især de omfattende Litteratur -Henvisninger været mig til storste 

 Nytte. Hovedvægten er overalt lagt paa Fremstillingen af Livsforholdene, 

 medens Beskrivelserne er gjorte saa kortfattede, som det gik an. 



Alle Figurerne er originale. Et mindre Antal af dem har jeg selv 

 tegnet; de fleste er — selvfølgelig efter min Anvisning og under mit 

 stadige Tilsyn — tegnede af Hr. C. Cordts, hvem jeg skylder megen 

 Tak for den Samvittighedsfuldhed og Dygtighed, hvormed han har ud- 

 ført dette store Arbejde. De betydelige Omkostninger ved Figurerne er 

 dækkede ved Tilskud fra Carlsbergfonden, det Classenske Fideikommis 

 og Landbohøjskolen, hvilke Institutioner jeg herved bringer min bed- 

 ste Tak. 



